SK
C 156/42
Úradný vestník Európskej únie
3.5.2023
Napríklad požiadavky pôvodnej špecifikácie (týkajúce sa uvedenia dátumu výroby a názvu alpského pasienka na výrobok) už nie sú potrebné v dôsledku dokumentácie, ktorá sa teraz musí predložiť na účely preukázania dôkazu o pôvode.
Objasnilo sa aj, akú kazeínovú značku treba používať.
Už nie je potrebné značku uvádzať na obaloch porciovaných syrov, pretože v prípade balených syrov je zaručená vysledovateľnosť šarže.
Pravidlá používania súkromných značiek stanovené v bode 5 písm.
h) (Označovanie) pôvodnej špecifikácie výrobku boli presunuté do bodu 4.8 (Označovanie).
„Používanie súkromných značiek je povolené.
Súkromná značka však nesmie zavádzať spotrebiteľa alebo poškodiť dobrú povesť CHOP.“
Dôvody Požiadavky týkajúce sa riadenia súkromných značiek boli objasnené a rozšírené.
Súkromné značky ostávajú povolené.
7.
Redakčné zmeny
7.1.
Aktualizoval sa názov a podrobnosti príslušného orgánu členského štátu.
7.2.
Opravila sa adresa skupiny žiadateľov.
Dôvody Adresa skupiny žiadateľov sa zmenila, odkedy začala platiť ochrana označenia, a aktualizovala sa spoločne so zmenenými údajmi príslušného orgánu.
7.3.
Inšpekčný orgán
Oddiel, ktorý obsahuje kontaktné údaje inšpekčného orgánu sa zmenil, pretože daný orgán je teraz súkromnou spoločnosťou, konkrétne Lacon GmbH.
7.4.
Zmeny štruktúry/prezentácia špecifikácie výrobku
Zmena v číslovaní a zmena niektorých názvov s cieľom objasniť a upresniť informácie.
7.5.
Vnútroštátne požiadavky
Položka „Vnútroštátne požiadavky“ sa vypúšťa bez náhrady, keďže tieto požiadavky vzhľadom na regulačné požiadavky už nie sú potrebné.
JEDNOTNÝ DOKUMENT
„Vorarlberger Alpkäse“ EÚ č.: PDO-AT-1413-AM01 – 5.4.2022 CHOP (X) CHZO () 1.
Názov [CHOP alebo CHZO] „Vorarlberger Alpkäse“
2.
Členský štát alebo tretia krajina Rakúsko
3.
Opis poľnohospodárskeho výrobku alebo potraviny
3.1
Druh výrobku [uvedený v prílohe XI] Trieda 1.3.
Syry